Bayo Ohu

Bayo Ohu

Ogunbayo Ayanlola Ohu (Oṣù Kẹfà ọjọ́ 18, 1964 – oṣù kẹsàn-án  ọjọ́ 20, ọdún 2009), tí a mọ̀ sí  Bayo Ohu, jẹ́ oníròyìn Nàìjíríà. Ohu ṣiṣẹ́ gẹ́gẹ́ bí igbákejì olóòtú ìròyìn fún The Guardian, ilé iṣẹ́ ìwé ìròyìn olójoojúmọ́ tí ó máa ń di títẹ̀jáde ní Nigeria.

 Ìgbésí ayé ìbẹ̀rẹ̀ pẹ̀pẹ̀ àti ẹ̀kọ́ 
Wọ́n bí Ohu ní oṣù kẹfà ọjọ́ 18, ọdún 1964. Ó lọ sí ilé ẹ̀kọ́ alákọ̀ọ́bẹ̀rẹ̀ ní Local Authority Primary School ní Ìsẹ́yìn, Ìpínlẹ̀ Ọ̀yọ́. Lẹ́yìn náà ni Ohu lọ sí ilé ẹ̀kọ́ girama ti  Progressive Grammar School ní Ado-Awaye, ní èyí tí ó parí ní ọdún 1976. Ní ìkẹyìn, ó parí ẹ̀kọ́ rẹ̀ ní ilé ẹ̀kọ́ gbogbonìse ti Ìbàdàn The Polytechnic, Ibadan láàárín ọdún 1988 títí di 1990.

Wọ́n gba Ohu gẹ́gẹ́ bí olùjábọ̀ ìròyìn ní The Guardian, ìwé ìròyìn ojoojúmọ́ tí ó fìdí kalẹ̀ sí Èkó ní ọdún 1991. Ó ṣiṣẹ́ fún ilé iṣẹ́ ìwé ìròyìn náà gẹ́gẹ́ bí olùjábọ̀ ìròyìn ní Ìpínlẹ̀ Katsina ní àríwá Nàìjíríà. Títẹ̀lé ìgbà rẹ̀ ní Katsina, Ohu rí àgbéga sí igbákejì olóòtú ìròyìn. Ó papà padà sí jíjábọ̀ ìròyìn òṣèlú Nàìjíríà fún The Guardian.

 Ikú 
Wọ́n yìnbọn pa Ohu ní ilé rẹ̀ ní Èkó, ní àárọ̀ ọjọ́ Àìkú, oṣù kẹsàn-án ọjọ́ 20, 2009. Àwọn agbanipa márùn-ún ni a gbàgbọ́ pé wọ́n kọlu Ohu, tí wọ́n sì jí ẹ̀rọ àgbélétan àti ẹ̀rọ ìléwọ́ rẹ̀. Àwọn Ọlọ́pàá kọ́kọ́ rò pé pípa Ohu's jẹ́ ara ìdigunjalè, bí ó tilẹ̀ jẹ́ pé iṣẹ́ Ohu ní The Guardian ní a fura sí pé ó jẹ́ ìdí tí wọ́n fi pa á . Àwọn Ẹgbẹ́ Oníròyìn Nàìjíríà bẹnu àtẹ́ lu ìpànìyàn Ohu gẹ́gẹ́ bí 'ìpànìyàn àfojúsùn' pé kì í ṣe ìdigunjalè.